# Blat

El blat o forment és el nom d'algunes espècies de plantes del gènere Triticum, de la família de les gramínies, de tija erecta, fulles linears, amb espiguetes que tenen de dues a cinc flors, només una o dues de fèrtils, formant una espiga terminal densa i fruit en cariopsi, el gra, conreada per a farina i per a la fabricació del pa.

## Dites populars

* A rata sadolla, forment li amarga.
* Any hortolà, més palla que gra.
* Banyat fa blat; eixut fa brut.(Men.)
* Blat gitat adreça l'amo.(Cast.)
    (var.) Blat ajagut aixeca l'amo.(Mall.)
    (var.) Blat aixeca es cap a l'amo.(Mall.)
    (var.) Blat ajagut alça l'amo.(Men.)
* Blat comprat, ni coques ni rollos ni pa saonat.(Val.)
* Blat tardà, ni palla ni gra.(Cat., Val.)
    (var.) Al blat tardà, sempre li falta una aiguà.(Val.)
    (var.) Forment tardà, ni palla ni gra.
* Blat i vi, un any per tu i altre per mi.(Cat.)
* Bon blat fa bon beure.(Solsona)
* De la terra, el forment; de l'olivar, l'argudell.
* El bon blat, aviat és picat.(Pineda)
* Llenya d'alzina, vi de sarment, oli d'oliva i pa de forment.
* Més val talent que pa de forment.
* No diguis blat que no sigui al sac i ben lligat.
    (var.) No és pot dir blat que no sigui al sec i encara ben lligat.
    (var.) No diguis blat fins que no el tinguis al sac i ben lligat.
* Pa de blat, llenya d'alzina i vi de parra aguanten la casa.
* Quan el blat rosseja, la dalla neteja.
* Quan la formiga treu terra del niu, treu tu el blat de la farinera.
* Qui aigua atura, blat mesura.(Gir., Bar., Manresa)
* Si et vols fer ric aviat, sembra més ordi que blat.
* Si la formiga posa son blat al sol, el bon temps vindrà tot sol.
* Terra negra fa bon blat; terra blanca, el fa fullat.(Cat.)
    (var.) Terra negra fa bon blat; terra blanca el fa migrat.
* Una cosa és predicar i l'altra donar blat.

### Dites relacionades amb la cronologia

* A l'abril, el blat puja fil a fil; al maig, puja com un faig.(Cat.)
* De l'aigua d'octubre i del sol de maig, naix el blat.
* El maig gemat fa el bon blat i l'agost fa el bon most.
* Juny assolellat i ben tronat, any de molt vi i de molt blat.
* Primavera tardana, fa créixer es blat a sa sala.
* Quan l'octubre és arribat, sembra el segle, l'ordi i el blat.

### Dites relacionades amb el santoral

* Per Sant Jordi espiga l'ordi, per Sant Marc espiga el blat.
* Per Santa Catalina, si no tens sembrat es blat, ja en pots fer farina.
* Per Santa Caterina, el blat que hagis de sembrar, fes-ne farina.
* Per Santa Caterina, si tens blat, fes-ne farina.
* Per Santa Creu, el blat s'hi veu.(Cat.)
* Per Santa Teresa, lo blat estesa; per Santa Caterina, del blat que no sigui sembrat fes-ne farina.(El Vendrell)
* Si per la Mare de Déu de l'Empordà terreja, ven el blat, que n'hi haurà anyada; si verdeja, guarda'l, que no hi haurà ni palla.
* Si trona per Sant Jordi, blat, xeixa i ordi.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 Alcover, Antoni M.; Moll, Francesc de B. «blat». A: Diccionari català-valencià-balear. Barcelona: IEC, 2002.
* 1 2 3 4 5 Cinc mil refranys catalans i frases fetes populars, 1965.
* ↑ «Blat». Gran Diccionari de la Llengua Catalana. Barcelona: Grup Enciclopèdia Catalana. [Consulta: 14 juny 2012].
* ↑ Pamies; Palou, 2012, p. 19.
* 1 2 3 Parés i Puntas, 1999.
* 1 2 Amades, 1938.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 9 octubre 2024].
* 1 2 3 Amades, Joan. Costumari català : el curs de l'any. Vol. III. Barcelona: Salvat, 1952. $^{[Enllaçnoactiu]}$
* ↑ Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 9 octubre 2024].

## Bibliografia

* Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles).
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Pàmies, Victor; Palou, Jordi. Els 100 refranys més populars (en català). Valls: Cossetània, 2012 (Col·lecció de cent en cent, núm. 16). ISBN 9788490340325.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.